তালিকাভুক্ত কোম্পানি নর্দার্ন জুট ম্যানুফ্যাকচারিং কোম্পানি লিমিটেডের আর্থিক প্রতিবেদন পর্যালোচনায় দেখা যায়, ২০১৪ সালের পর থেকে বর্তমানে পাট সুতা থেকে কোম্পানির রফতানি আয় বেড়েছে প্রায় ৫ গুণ। চলতি বছরও রফতানিতে প্রবৃদ্ধির ধারা অব্যাহত রয়েছে। তবে বিক্রি থেকে আয় বাড়লেও উৎপাদন ও বিক্রয়জনিত ব্যয় বৃদ্ধির কারণে লোকসানে পড়েছে কোম্পানিটি। উৎপাদন ব্যয়ের পাশাপাশি ব্যাংকঋণ বেড়ে যাওয়ার কারণে চলতি হিসাব বছরে বড় অঙ্কের লোকসানে পড়েছে রফতানিমুখী এ কোম্পানিটি। অনিরীক্ষিত আর্থিক প্রতিবেদন পর্যালোচনায় এমন তথ্য মিলেছে।